Kuluttaja-asiamies: Hintojen pilkkominen eli drip pricing koskettaa suomalaisiakin - Digitoday - Ilta-Sanomat
"Lainvastaista": Nettikaupoissa petollinen hintaloukku
Julkaistu: 19.2.2016 6:08
18.2.2016 18:21
Etenkin lomamatkojen varaajat ovat voineet törmätä ilmiöön nimeltä drip pricing.
Kuluttaja-asiamies Päivi Hentunen ottaa blogissaanhttps://kuluttajaasiamies.wordpress.com/2016/02/16/hinnan-pilkkominen-voi-hamata-kuluttajaa/ kantaa suomalaisiakin koskettavaan ikävään nettikauppailmiöön: hintojen pilkkomiseen (englanniksi drip pricing tai partitioned pricing). Ilmiö tarkoittaa sitä, että tuotteen hintaan lisätään kuluja, joista ei ole mahdollista kieltäytyä tai se on hankalaa, koska lisämaksut on jo valittu hänen puolestaan.
Ilmiö tulee vastaan etenkin matkoja verkosta ostettaessa.
Kuluttaja-asiamiehen mukaan kyseessä on harhaanjohtava menettelytapa, joka vääristää todellista kuvaa tuotteen edullisuudesta, vaikeuttaa hintojen vertailua ja antaa epäreilun kilpailuedun hintojen pilkkojille.
– Hinnan pilkkominen voi heikentää kuluttajien kykyä tehdä perusteltu ostopäätös ja siten se on menettelynä lainvastaista. Siis pähkinänkuoressa: jos kuluttaja ei voi välttyä maksamasta "lisäpalvelun" tai vastaavan erän hintaa, ei sitä voi esittää itse päätuotteen hinnasta erillisenä, Hentunen kirjoittaa.
Kuluttaja-asiamiehen mukaan hintojen pilkkomista vastaan toimii parhaiten kaksi keinoa: Asian tiedostaminen sekä ilmoittaminenhttps://kuti.kkv.fi/Kutiweb/kuluttajat/KuviLomake.aspx tapauksista Kilpailu- ja kuluttajavirastolle.